Author: MF_SR
Last saved by: spano

Predkladacia správa

	Návrh zákona, ktorým sa mení a dopĺňa zákon Národnej rady Slovenskej republiky č. 278/1993 Z.z. o správe majetku štátu v znení neskorších predpisov a o zmene a doplnení niektorých zákonov sa predkladá na základe uznesenia vlády Slovenskej republiky č. 142 z 26. februára 2003 k návrhu ďalšieho postupu decentralizácie verejnej správy a vecného a časového plánu predkladania zákonov súvisiacich s decentralizáciou verejnej správy.

	Cieľom predloženého návrhu je určenie subjektu, na ktorý prejde pôsobnosť po zrušených okresných úradoch v oblasti správy majetku štátu, v oblasti uplatnenia reštitučných nárokov podľa zákona o mimosúdnych rehabilitáciách a v oblasti evidencie spoločenstiev bytov a nebytových priestorov podľa zákona o vlastníctve bytov a nebytových priestorov.

	V návrhu zákona sa navrhuje prechod pôsobnosti doterajších okresných úradov na krajské úrady ako  orgány  všeobecnej miestnej štátnej správy.

	Návrh zákona bol predložený na medzirezortné pripmienkové konanie realizované od 16.5.2003 do 6.6.2003. Vyhodnotenie pripomienkového konania obsahuje tabuľková časť. Pripomienky legislatívnotechnické ako aj pripomienky vecné a formulačné smerujúce k zdokonaleniu návrhu zákona boli do textu návrhu zákona zapracované.

	V súlade s cieľom predloženého návrhu zákona nebolo možné akceptovať návrhy na rozšírenie novely zákona týkajúce sa samotného nakladania s majetkom štátu.

	Návrh zákona sa predkladá bez rozporov.

	Prijatie zákona nepredpokladá finančný, ekonomický, enviromentálny vplyv ani vplyv na zamestnanosť a možné dopady na boj proti kriminalite         a terorizmu.